Koronaviruspandemian 2019– tapahtumahistoria
Syyskuu 2021

Päätapahtumat:
Epidemia vaikuttaa heikkenevän hitaasti ns. neljännestä aallostaselvennä
Suomi valmistelee kolmannen rokoteannosten antamista riskiryhmille. HUS aloittaa kolmansien annosten antamisen 17. syyskuuta. Suomi on varautunut koko yli 12-vuotiaiden kolmanteen rokotekierrokseen.
Jotkin valtiot poistavat rajoituksiaan lähes kokonaan (mm. Ruotsi, Tanska, Suomi)
1.-5. syyskuuta Irlanti ilmoittaa luopuvansa lähes kaikista rajoituksista lokakuussa. Norja keskeyttää rajoitusten suunnitellun purkamisen rikottuaan ennätyksen päiväkohtaisissa tartuntaluvuissa (1 796). THL:n mukaan Suomessa puolet koko väestöstä on saanut molemmat rokoteannokset. Hallitus kokoontuu Säätytalolle (2. syyskuuta) keskustelemaan yhteiskunnan avaamisesta ja rajoitusten purkamisesta. Ranska aloittaa ensimmäisenä EU-maana tehosterokotteen (eli kolmannen) rokoteannoksen antamisen. Astra Zeneca ja EU-komissio pääsevät sopuun sopimusriidassa, joka koski toimittamattomia, noin kahta sataa miljoonaa, rokoteannosta. Uudenmaan kokoontumisrajoitukset lievenevät. Yle uutisoi formula 1 -kuski Kimi Räikkösellä olevan koronavirustartunta. Hallitus esittää kahden metrin turvaväleistä luopumista (tartuntatautilain pykälä 58 d) STM:n lakimuunnosehdotuksen pohjalta.
6. syyskuuta Marinin hallitus hyväksyy suunnitelman ja julkistaa uuden koronastrategian tiedostustilaisuudessaan klo 19: rajoituksia aiotaan purkaa asteittain, ja kokonaan kun rokotekattavuus saavuttaa 80,0 % tason.
7.-12. syyskuuta Tanka poistaa kaikki rajoituksensa (10. syyskuuta). Yhdysvalloissa Joe Bidenin hallinto kertoo rokotepakosta yli 100 hengen yrityksissä. Britannia ilmoittaa, ettei se ota koronapassia käyttöön. Euroopan lääkevirasto EMA lisää harvinaisen Guillain-Barrén oireyhtymän Astra Zenecan koronarokotteen mahdollisten haittavaikutusten luetteloon. 11. syyskuuta: Pandemian 550. päivä (kun julistamispäivä 11.3.2020 lasketaan mukaan).
13.-19. syyskuuta Kaksi kolmasosaa (66,7 %) yli 12-vuotiaista on saanut kaksi rokoteannosta (19. syyskuuta). STM päivittää kansallista suositustaan testaamisesta: rokotettuja ja alaikäisiä ei enää pääsääntöisesti testata. Yle lopettaa päivittäisten koronalukujen uutisoinnin, poislukien tilanteissa joissa uutisointi katsotaan tarpeelliseksi. Ravintolarajoitukset kevenevät koko maassa.
Kuuba ilmoittaa hakevansa WHO:lta hyväksyntää omille rokotteilleen (Abdala ja Soberna 02). WHO keskeyttää venäläisen Sputnik V -rokotteen lupakäsittelyn.
Oikeudenkäynti Itävaltalaista laskettelukeskusta vastaan alkaa. Koronavirus levisi tehokkaasti ympäri Eurooppaa paikallisessa laskettelukeskuksessa alkuvuodesta 2020.
20.-26. syyskuuta Norja purkaa suurimman osan rajoituksista. USA poistaa rokotettujen EU-kansalaisten, Schengen-alueen ja Ison-Britannian asukkaiden maahantulokiellon - rajoitukset ovat olleet voimassa maaliskuusta 2020 asti. Suomessa 69,0 % on saanut täyden rokotesarjan (tavoite 80 %). Koronapassi etenee Eduskunnan käsittelyyn. Kokoontumisrajoitukista päätetään luopua Uudenmaan osalta - muutos astuu voimaan 1. lokakuuta.
Irlanti luopuu maahantulijoiden pakollisesta hotellikaranteenikäytännöstä. Malesia ilmoittaa luopuvansa matkustusrajoituksista lähiviikkojen aikana.
Savitaipaleen kunta Etelä-Karajalssa saavuttaa ensimmäisenä kuntana Suomessa 80,0 % rokotekattavuuden tavoitteen (23. syyskuuta).
Yhdysvalloissa koronavirukseen on arvioiden mukaan kuollut enemmän ihmisiä (n. 705 000) kuin sata vuotta sitten espanjantautiin (550 000, arvio).
Saksassa pidätetään 49-vuotias mies ammuttuaan 20-vuotiaan bensa-aseman työntekijän. Työntekijä oli kehottanut miestä pitämään maskia.
27.-30. syyskuuta Ravintoloiden aukiolorajoitukset päättyvät usealla alueella. Viikonloppu on ensimmäinen pitkään aikaan kun yökerhot saava olla auki pikkutunneille asti. Helsingin Sanomat uutisoi muutoksen näkyneen mm. järjestyshäiriöissä ja säilöön otettujen ihmisten määrässä selvästi.
70,2 % koko Suomen väestöstä on saanut 2. rokoteannoksen. Valtiovarainministeriö sekä sosiaali- ja terveysministeriö esittävät (24. syyskuuta) valtakunnallisen etätyösuosituksen päättymistä lokakuun 15. päivä.
Japani lopettaa hätätilansa torstaina 30. syyskuuta. Ruotsi luopuu viimeisistäkin koronarajoituksista (29. syyskuuta).